pt en gl lt gl en gl gl en gl fr gl gl es es gl gl fr en pt fr gl gl es gl gl gl gl gl gl gl es gl es gl es gl gl es gl gl gl gl gl en es es gl gl gl gl gl pt gl gl
Javier Quintela: “O artesanal é o verdadeiramente exclusivo” | Academia Galega do Audiovisual
Javier Quintela foi o encargado de deseñar o eloxiado vestiario que a presentadora Lucía Veiga e os integrantes do grupo De Vacas luciron na Gala dos XIX Premios Mestre Mateo. Era a primiera vez que o deseñador coruñés se encargaba do vestiario dun evento en directo, unha experiencia que califica como “moi positiva aínda que un pouco tola por facelo nun prazo de tempo tan curto”.
Javier Quintela. Fotografía de Estudio Ollo Fotográfico
Empezou como unha colaboración coa estilista Uxía Vaello, quen, xunto co director da Gala, Tito Asorey, interveu na concepción do vestiario a partir da premisa glamour na casa… E acabou por converterse na elaboración do vestiario completo “cando contactaron comigo tiñan feito un bosquexo e nos só tivemos que darlle forma no Atelier. O noso estilo de deseño está moi inspirado nos anos 40 e 50, en volumes e patróns clásicos, atemporais e femininos. Inspirámonos nos looks das actrices de Hollywood para darlle glamour a ‘pixamas e batas’ aportando riqueza de cores e texturas con estampados”. A confección realizouse de xeito artesanal no seu Atelier situado na Rúa Compostela da Coruña “adaptamos varios patróns da nosa colección, eliximos tecidos e confeccionamos a medida cada prenda”.
“Con Lucía queriamos aproveitar a súa altura e darlle unha silueta esvelta con cinturas moi marcadas e escotes pronunciados. Fixemos para ela unha levita smoking en crepe blanco, un pixama estampado con flores verdes e azules sobre fondo vermello, un vestido tipo túnica en verde e rematamos cun quimono vintage xaponés”.
David Portela e Lucía Veiga. Fotografía de Aigi Boga
“Para De Vacas utilizamos a versión curta dos quimonos, que se chama haori. Tanto as tres pezas que lucían elas como a que levou Lucía son pezas orixinais en seda, pintadas e bordadas á man que nos cedeu Sugoihunter. O primeiro cambio de De Vacas estaba composto por tres batas de satén con estampado de leopardo para elas, e un batín masculino en crepe estampado en leopardo rosa e gris para Guillermo.  Tamén fixemos para elas, para levar debaixo das batas, varios vestidos efecto camisón en satén morado”.
De Vacas. Fotografía de Aigi Boga
“Para os nenos eliximos roupa cómoda, pero no queriamos o estereotipo de pixama e bata, que é menos actual e por iso eliximos dous conxuntos de algodón en gamas grises para combinalos coa presentación inicial do ceo estrelado de fondo. E, por último, os fumigadores ían vestidos cos EPIs regulamentarios de protección contra a Covid”.
“Sinto orgullo galego ao comprobar que as nosas actrices apoian e valoran o traballo que se fai aquí, artesanalmente, sen ter que ir buscar firmas internacionais”.
Javier Quintela, deseñador de moda
A pesar de que era a primeira vez que aparecían sobre o escenario, os deseños de Javier Quintela son vellos coñecidos da Gala dos Mestre Mateo, xa que é habitual verlos desfilar pola alfombra vermella dos premios: algúns exemplos, en 2019 o vestido co que Mela Casal recolleu o Premio de Honra Fernando Rey; en 2020 o conxunto de Paula Cereixo, finalista como mellor actriz de reparto e o de Fernanda Tabarés, que asistía en representación de Voz Audiovisual, finalista nas categorías de mellor programa e mellor serie de TV. Que proxección lle dá á marca a presenza nos premios? “Para min é un orgullo ser elixido por calquera muller para vestila pero, obviamente, a presenza nos premios sempre é un escaparate importante. Sinto orgullo galego ao comprobar que as nosas actrices apoian e valoran o traballo que se fai aquí, artesanalmente, sen ter que ir buscar firmas internacionais. Creo en crear comunidade e en apoiar ás persoas que están na nosa contorna. É unha maneira de poder chegar máis alá, aparecer en medios e entrar ás casas a través da televisión, para que a xente que non coñece o meu traballo poda descubrilo”.
Paula Cereixo. Fotografía de María Meseguer
Ademais das anteriores, viste habitualmente á nosa asociada Estíbaliz Veiga, como xurdiu esa relación? “Coñecina por un amigo común, que pensou en min para vestila para un evento e, desde o primeiro momento, houbo entre nos unha conexión moi especial que foi medrando. É unha muller forte, activa, traballadora, dinámica e feminina, cuns valores moi firmes que defende cada día: a muller Javier Quintela. Unha muller dez á que é unha marabilla poder vestir. Crear unha imaxe seria e profesional para ela, sen perder un ápice da súa sensualidade é algo que me encanta, como fixemos para o programa de entrevistas que estivo gravando en outono e inverno por toda Sudamérica, dotándoa dunha imaxe completamente internacional e actual”.
Estíbaliz Veiga. Fotografía de María Meseguer
Hai dez anos que o deseñador, despois de traballar en grandes empresas de moda, decidiu dar o paso e fundar o seu propio Atelier. “Nas empresas deséñase para un público masivo e a min o que me gusta é coñecer e entender á persoa á que vou vestir, gústame identificarme coas miñas clientas e que elas se identifiquen comigo, é algo íntimo e persoal que vai máis alá da sociedade de consumo masivo na que vivimos. Na grande empresa aprendín e desfrutei moito, pero sentía que que me faltaba algo, que todo era moi rápido, frío e sen corazón. Xerar para gañar, pero sen pensar na contorna, en facer cousas que duren no tempo; por iso decidín abrir o Atelier”. Unha decisión que define como “tola e complicada” xa que coincidía cunha crise económica mundial “non me quería quedar coa dúbida de non telo intentado… e aquí estou, dez anos despois e no medio doutra crise mundial provocada pola Covid, aguantando o temporal con bo ánimo. Penso que temos que loitar polos nosos soños e que só con esforzo e sacrificio se medra e se acada a felicidade”.
“Gustaríame poder deseñar o vestiario para algunha produción audiovisual, aí o deixo…”
Javier Quintela, deseñador de moda
No seu Atelier o proceso de elaboración da prenda (deseño, corte, confección e acabados) é totalmente artesanal e nel implícase á clienta que acabará lucíndoa. “É un traballo delicado e laborioso ao que dedicamos moitas horas e moito agarimo e eso nótase no resultado. Traballamos directamente con cada clienta e cada prenda faise completamente á man, adicando unha media de sesenta horas a cada modelo. Non todo el mundo é quen de entender e valorar esto, xa que todos consumimos moda rápida, barata e impersoal, pero o artesanal é o verdadeiramente exclusivo. Esto é o verdadeiro luxo, algo feito só para tí”.
Ante a pregunta de a qué profesional do sector audiovisual lle gustaría vestir no futuro confirma que ten “varios proxectos para traballar como estilista con varias actrices galegas que viven fora, como xa teño feito con Isabel Naveira, Ledicia Sola, Camila Bossa, Estibaliz Veiga e Luis Zahera. Encántame facer estilismos para editoriais e deseños para a alfombra vermella pero non son unha persoa mitómana, polo que non teño ningún nome como meta. Todo o mundo me parece apetecíbel para vestir. O que si me gustaría é poder deseñar o vestiario para algunha produción audiovisual, aí o deixo…”
Histórico Seleccionar mes Setembro 2022 Agosto 2022 Xullo 2022 Xuño 2022 Maio 2022 Abril 2022 Marzo 2022 Febreiro 2022 Xaneiro 2022 Decembro 2021 Novembro 2021 Outubro 2021 Setembro 2021 Agosto 2021 Xullo 2021 Xuño 2021 Maio 2021 Abril 2021 Marzo 2021 Febreiro 2021 Xaneiro 2021 Decembro 2020 Novembro 2020 Outubro 2020 Setembro 2020 Agosto 2020 Xullo 2020 Xuño 2020 Maio 2020 Abril 2020 Marzo 2020 Febreiro 2020 Xaneiro 2020 Decembro 2019 Novembro 2019 Outubro 2019 Setembro 2019 Xuño 2019 Maio 2019 Abril 2019 Marzo 2019 Febreiro 2019 Xaneiro 2019 Decembro 2018 Novembro 2018 Outubro 2018 Setembro 2018 Agosto 2018 Xuño 2018 Maio 2018 Marzo 2018 Febreiro 2018 Xaneiro 2018 Decembro 2017 Novembro 2017 Outubro 2017 Xuño 2017 Marzo 2017 Febreiro 2017 Xaneiro 2017 Decembro 2016 Novembro 2016 Outubro 2016 Setembro 2016 Xullo 2016 Xuño 2016 Maio 2016 Abril 2016 Marzo 2016 Febreiro 2016 Xaneiro 2016 Decembro 2015 Novembro 2015 Outubro 2015 Setembro 2015 Xullo 2015 Xuño 2015 Maio 2015 Abril 2015 Marzo 2015 Febreiro 2015 Xaneiro 2015 Decembro 2014 Novembro 2014 Outubro 2014 Setembro 2014 Agosto 2014 Xullo 2014 Xuño 2014 Maio 2014 Abril 2014 Marzo 2014 Febreiro 2014 Xaneiro 2014 Decembro 2013 Novembro 2013 Outubro 2013 Setembro 2013 Agosto 2013 Xullo 2013 Xuño 2013 Maio 2013 Abril 2013 Febreiro 2013 Xaneiro 2013 Decembro 2012 Novembro 2012 Outubro 2012 Setembro 2012 Agosto 2012 Xullo 2012 Xuño 2012 Maio 2012 Abril 2012 Marzo 2012 Febreiro 2012 Xaneiro 2012 Decembro 2011 Novembro 2011 Outubro 2011 Setembro 2011 Agosto 2011 Xullo 2011 Xuño 2011 Maio 2011 Abril 2011 Marzo 2011 Febreiro 2011 Xaneiro 2011 Decembro 2010 Novembro 2010 Outubro 2010 Setembro 2010 Agosto 2010 Xullo 2010 Xuño 2010 Maio 2010 Abril 2010 Marzo 2010 Febreiro 2010 Xaneiro 2010 Decembro 2009 Novembro 2009 Outubro 2009 Setembro 2009 Agosto 2009 Xullo 2009 Xuño 2009 Maio 2009 Abril 2009 Marzo 2009 Febreiro 2009 Xaneiro 2009 Decembro 2008 Novembro 2008 Outubro 2008 Setembro 2008 Agosto 2008 Xullo 2008 Xuño 2008 Maio 2008 Abril 2008 Marzo 2008 Febreiro 2008 Xaneiro 2008 Decembro 2007 Novembro 2007 Outubro 2007 Xullo 2007 Xuño 2007 Maio 2007 Abril 2007 Marzo 2007 Febreiro 2007 Xaneiro 2007 Decembro 2006 Novembro 2006 Outubro 2006 Setembro 2006 Agosto 2006 Xuño 2006 Marzo 2006 Febreiro 2006 Xaneiro 2006 Decembro 2005 Novembro 2005 Outubro 2005 Setembro 2005 Xullo 2005 Xuño 2005 Maio 2005 Abril 2005 Marzo 2005 Febreiro 2005 Xaneiro 2005 Decembro 2004 Novembro 2004 Setembro 2004 Xullo 2004 Xuño 2004 Maio 2004 Decembro 2001
Premios María Luz Morales
Centro Ágora, Lugar da Gramela, 17 15010 A Coruña info@academiagalegadoaudiovisual.gal 981 227 701 / 981 208 393
Horario de atención ao público: de luns a venres de 9:00 a 16:00
Horario de verán (de xuño a setembro): de luns a venres de 9.00 a 15.00h
Páxina web creada por cleventy.com